Petition of a Tax - Farmer
Material: papyrus
Place: Arsinoites
Categories: Petition
Pächter (Steuern)
Pnepheros an Amenneus (königlicher Schreiber)
Bitte um Protektion
ἔτους νγ Τῦβι ιε. 
 Ἀμεννεῖ βασιλικῶι γραμματεῖ 
παρὰ Πνεφερῶτος τοῦ Παοῦτος 
τοῦ ἐξειληφότος τὴν ζυτηρὰν 
καὶ νιτρικὴν Κερκεοσίρεως τῆς 
Πολέμωνος μερίδος εἰς τὸ νγ . 
σαφέστερον μετειληφὼς τοὺς 
ἐκ τῆς κώμης ὁμοθυμαδὸν 
ἀντέχεσθαι τῆς σῆς σκέπης, 
καὶ αὐτὸς προθυμούμενος εἶναι 
ἐκ τῆς οἰκίας διά τὸ μάλιστα 
ἐπιβάλλειν προνοεῖσθαι τῶν 
βασιλικῶν, ἀξιῶ συντάξαι 
γράψαι Δημητρίωι τῶι τῆς 
κώμης ἐπιστάτει καὶ Νικάνορι 
ἀρχιφυλακίτει καὶ Μεγχεῖ κωμο
γραμματεῖ καὶ τοῖς πρεσβυτέροις 
τῶν γεωργῶν ἐπαναγκάσαι 
τοὺς ἐκ τῆς κώμης κατακολου
θεῖν τοῖς ἐξ ἀρχῆς ἐθισμοῖς 
ὅπως δύνωμαι τὰ καθήκοντα 
ἀπευτακτεῖν.  εὐτύχει. 
 Μεγχῆι κωμογρ.  γενηθήτω 
τῶι ὑποτελεῖ τὸ δίκαιον 
κατὰ τοὺς τῆς κώμης 
ἐθισμούς.   νγ Τῦβι ιγ.
Μεγχῆι.